Orgreave, De Swydd Efrog

Pentref a phlwyf sifil yn Ne Swydd Efrog, Swydd Efrog a Humber, Lloegr, yw Orgreave. Fe'i lleolir ym mwrdeistref fetropolitan Rotherham. Saif ar lannau Afon Rother, tua 4.5 milltir (7 km) i'r dwyrain o ganol dinas Sheffield a phellter tebyg i'r de o ganol tref Rotherham. 

Yng Nghyfrifiad 2021 roedd gan y plwyf sifil boblogaeth o 772.City Population; adalwyd 3 Rhagfyr 2022

Dechreuodd cloddio am lo yn yr ardal yn 1820. Suddwyd siafft gyntaf Glofa Orgreave ym 1851. Yn yr 20g sefydlwyd Golosgfa Orgreave (Orgreave Coking Plant), a dechreuodd y lofa gyflenwi'r gwaith. Caewyd Glofa Orgreave yn 1981.

Yn ystod Streic y Glowyr 1984–5 sefydlodd aelodau o Undeb Cenedlaethol y Glowyr linell biced o amgylch yr olosgfa i atal gweithwyr a glo rhag dod i mewn neu gynhyrchion rhag gadael. Ar 18 Mehefin 1984, ar ôl dri mis a hanner o'r streic, anfonwyd nifer fawr o swyddogion Heddlu De Swydd Efrog, gan gynnwys heddlu marchogol, yn erbyn y picedwyr. Roedd trais ar raddfa fawr rhwng yr heddlu a phicedwyr, a ddaeth yn ddrwg-enwog fel "Brwydr Orgreave"."Streic y Glowyr", BBC Cymru, 15 Ionawr 2009; adalwyd 3 Rhagfyr 2022

Cyfeiriadau

Categori:Bwrdeistref Fetropolitan Rotherham
Categori:Pentrefi De Swydd Efrog
Categori:Plwyfi sifil De Swydd Efrog